Tessa Worley

Tessa Worley (sündinud 4. oktoobril 1989 Annemasses) on Prantsusmaa mäesuusataja, kelle põhiala on suurslaalom. 

Worley sai 2008. aasta juunioride maailmameistrivõistlustel suurslaalomis pronksmedali. Täiskasvanute rahvusvahelistel võistlustel osales ta esimest korda 2009. aasta maailmameistrivõistlustel Val-d'Isèreis suurslaalomis ja sai 7. koha.

2013. aasta maailmameistrivõistlustel Schladmingis tuli ta suurslaalomis maailmameistriks. Saavutust kordas ta 2017. aastal Sankt Moritzis.

Maailma karikasarjas osales Worley esimest korda 4. veebruaril 2006 Ofterschwangis suurslaalomis ja sai 66 startinu seas 29. koha. Esimest korda jõudis ta kümne parema hulka 27. oktoobril 2007 Söldenis, kus sai suurslaalomis 5. koha. Esimese MK-etapi võidu sai Worley 29. novembril 2008 Aspenis. 2010.–2011. aasta maailma karikasarja suurslaalomi kolmel esimesel võistlusel jõudis ta kõige kiiremini finišisse, olles esimene Aspeni, Sankt Moritzi ja Semmeringi etapil.

2017. aastal valiti ta Prantsusmaa aasta naissportlaseks.

 Saavutused 

 Maailmameistrivõistlustel 

 2011  Garmisch-Partenkirchenis
  maailmameister võistkonnavõistluses
  pronksmedal suurslaalomis
 2013  Schladmingis
  maailmameister suurslaalomis
 2017  Sankt Moritzis
  maailmameister suurslaalomis
  maailmameister võistkonnavõistluses

 Maailma karikasarjas 
 Suurslaalomi karikas
 1. koht: 2017
 2. koht: 2011, 2018
 3. koht: 2012

Tessa Worley on osalenud (seisuga 27. oktoober 2018) 192 MK-etapil ja jõudnud esikolmikusse 25 korral, millest 13 korda kõige kõrgemale astmele.

 Maailma karikasarja etapivõidud 

Jrk-nrAastaKuupäevKohtRiikAla1. 2008 29. november  Aspen  suurslaalom2. 2009  12. detsember  Åre  suurslaalom3.  2010 27. november  Aspen  suurslaalom4. 2010  12. detsember  St. Moritz  suurslaalom5. 2010 28. detsember  Semmering  suurslaalom6. 2012 21. jaanuar  Kranjska Gora  suurslaalom7. 2012 12. veebruar  Soldeu  suurslaalom8. 2013 15. märts  St. Moritz  suurslaalom9. 2016 26. november  Killington  suurslaalom10. 2016 10. detsember  Sestriere  suurslaalom11. 2017 7. jaanuar  Maribor  suurslaalom12. 2018 27. jaanuar  Lenzerheide  suurslaalom13. 2018 27. oktoober  Sölden  suurslaalom

 Välislingid 

 Tessa Worley koduleht

 Tessa Worley Alpine Ski Database kodulehel

Kategooria:Prantsusmaa mäesuusatajad
Kategooria:Sündinud 1989